
Ljós Asíu 


1 borginni Kapilavastu, norður við rætur 
Himalajafjalla, fæddist fyrir meir en tvö þús- 
und og fimm hundruð árum spámaður, sem 
kallaður hefur verið „ljós Asíu“. — Nafn hans 
var Siddhartha. -— Síðar var hann kallaður 
Gautama Búdda. Köllun hans var að losa mann- 
fólkið irndan oki þjáninga sinna og vísa því 
veginn til betra og hærra lífs. 

I héraði hans (lítið eitt norður af Bihar) bjó 
bændaþjóð. Þessir bændur voru örsnauðir 
menn, þeir fátækustu af hinum fátæku á Ind- 
landi. Undir brennandi sól gengu þeir berum 
fótum eftir viðarplóg sínum og erjuðu landið. 
— Þeir ræktuðu rís og sykurreyr. — Baðm- 
ullarklút, sem þeir vöfðu um lendar sér, áttu 
þeir einan fata. Þeir bjuggu í kofum, sem flétt- 
aðir voru saman úr strái eða reyr og þéttaðir 

með leir og mykju. Sofið var á gólfinu. Rúm, 
borð eða stól þekktu þeir ekki. Sitjandi á gólf- 
inu með krosslagða fætur neyttu þeir matar 
síns og notuðu aðeins guðsgafflana. Þegar vel 
áraði og hvorki flóð né þurrkar eyddu uppsker- 
unni, gat þetta fólk leyft sér að eta næstum 
fylli sína af sykurreyr, rís, grænmeti — og salti. 

Þessir fábrotnu réttir voru stundum krydd- 
aðir með gömlum þurrkuðum fiski, sem lykt- 
að var af á máltíðum. — En þegar illa. áraði 
og uppskeran brást, og það var næstum eins 
algengt og hitt, barði hungurvofan að dyrum 
og mannfólkið féll. 

Það þekkti heldur enga vöm við mörgum 
og illkynjuðum sjúkdómum, sem hrjáðu þess- 
ar byggðir, nema þulur töframannsins. Dag og 
nótt brunnu líkeldamir við fljótið, sem skol- 
aði af náð sinni ösku þessara vesalinga til 
hafs. 

En í þessum hémðum á Indlandi, þar sem 
mannfólkið jafnvel enn í dag á við sámstu ör- 
birgð að búa, hefur landið fóstrað hina rík- 
ustu menn. Bændumir áttu ekki lándið. Það 
var eign fárra manna og þessir fáu menn leigðu 
það bændunum og tóku í rentu helming eða 
þriðjung uppskerunnar, sem þeir síðan söfn- 

10 


C;í 


« 



uðu í sínar hlöður. Þessir auðugu landeigend- 
ur voru kallaðir raja eða makaraja, er þýðir kon- 
ungur. Þeir eins og brahmanamir, prestamir, 
þeir æðstu af hinum fjórum stéttum hins gamla 
indverska þjóðfélags, vom vel efnum búnir og 
lifðu í allsnægtum og munaði. 

Faðir Gautama var einn þessara auðugu 
iandeigenda maha-raja („mikli konungur“). 

En unglingnum, sem reikaði uiidir greinum 
mangótrjánna í aldingarði föður síns og hlaut 
í vöggugjöf allan veraldlegan auð og hamingju, 
leið þó ekki vel. — Hann hafði séð bænduma 
vinna á ekrum föður síns, séð þá, konur þeirra 
og böm deyja hungurdauða, séð farsóttir her- 
taka byggðina og umkomulaus gamalmenni, 
sem enginn sinnti, ganga milli manna og betla 
sér mat, unz dauðinn batt enda á sult þeirra. 
Hann hafði séð ágirnd og hræsni prestanna, 
brahmananna, sem þóttust kenna fólkinu líf- 
speki, en tóku aðeins b rauð þess. Hann hafði 
séð mannlegt unikomuleysi í þúsund myndum 
og í dekkri litum en Vesturlandabúann grun- 
ar, að hægt sé að finna á þessari jörð. Þess 
vegna hafa Vesturlönd e. t. v. aldrei skilið 
Gautama Búdda til fulls, hvað hann átti við, 
þegar hann talaði um þjáninguna. 

Hínn segilegi veruleiki þessa mannlífs lét 
unglinginn Gautama aldrei í friði, þótt. hann 
ætti sjálfur við allsnægtir að búa. Þjáning þessa 
fólks fylgdi honum eins og vofa hvert sem 
hann sneri. — Stundum var andlit hennar ásak- 
andi: Gautama, hvaða rétt hefur þú til að 
lifa í sællífi á nægtum þess brauðs, sem aðrir 
öfluðu og aðra skortir? — Ef aðrir voru dæmd- 
ir til hlutskiptis almúgamannsins, hví skyldi 
hann þá tilheyra yfirstétt, sem aðeins þyngdi 
byrðar þeirra ? — En oftast var þó s vipur henn- 
ar biðjandi: Gautama, hjálpa þú okkur. Gaut- 
ama, er engin leið frá hörmungum okkar til 
betra lífs? Gautama . . . 

Og Gautama yfirgaf kóngshöllina og aldin- 
garðinn, einnig konu sína og bam. Hann var þá 
29 ára að aldri. Mannfólkið þjáðist. Hann varð 
að hjálpa því. Hin skrautlegu klæði sín gaf 
hann betlara, sem á vegi hans varð og klædd- 
ist sjálfur bómullarklút almúgamannsins. — 
Síðan hélt Gautama út í miskunnarlausa ver- 
öld fátæklingsins til þess að frelsa heiminn og 
losa manninn undan oki þjáninga sinna. 

Hann leitaði fyrst á fund fræðimanna og 
spekinga, sem söfnuðu um sig hóp lærisveiná 
og glímdu við gátuna um eðli hins yfirskilvit- 

lega: Er veröldin eilíf? Er hún stundleg? Er 
hún ótakmarkanleg? Er sálin sama og líkam- 
inn? Lifir sá, sem þekkir Vedabækur, eftir 
dauðann? Er hann bæði dauður og lifandi eft- 
ir dauðann ? Er hann hvorki dauður né lifandi 
eftir dauðann? Hinir vísu menn skeggræddu 
um allt þetta fram og aftur. Hver hélt f ram sinni 
skoðun og hver studdist við sína fræðibók. 
Gautama hlustaði vandléga á tal allra þessara 
manna og kynntist í þaula öllum hinum marg- 
breytilegu skoðumnn og skoðanamun þeirra. 
— Síðan yfirgaf hann þá. Mannfólkið þjáðist, og 
köllun hans var að hjálpa því til betra lífs. 
Þessi heilabrot hjálpuðu engum. Auk þess 
komst hann að þeirri niðurstöðu, að tilgangs- 
laust væri fyrir skynsemina að glíma við gátu 
hins yfirskilvitlega. Það þarf eyru til að heyra 
með! Ekkert annað líffæri getur komið í þeirra 
stað og skynjað hljóð. Á sáma hátt þarf yfir- 
skilvitlega andlega sýn til þess að kanna hið 
yfirskilvitlega. — Skynsemin getur ekki komið 
í hennar stað. 

Allir þessir vísu og skriftlærðu menn minntu 
hann á söguna um gömlu blindu mennina, sem 
deildu um sköpulag fílsins. 

Og Gautama yfirgaf heimspekingana og hélt 


13 



til Uruvelaskóga til að ígrunda þar í einverunni, 
hvaða leið væri til undan oki þjáninganna. 

Á þessum eyðilegu slóðum lenti Gautama í 
hópi flóttamanna frá heimi veruleikans. Þetta 
voru næmgeðja menn, sem séð höfðu ömurleika 
og vonleysi mannlífsins og hugðust geta slopp- 
ið undan því yfir í annan og betri heim. Þeir 
höfðu krufið mannsálina og kannað starfsemi 
hennar. Niðurstaða • þeirra var, að stormar 
mannlegra hvata og gimda sneru vindmyllum 
lífs og dauða og hjóli endurfæðinganna. Með 
því að lægja þessa storma og sigrast á hvötum 
sínum og gimdum með meinlætalifnaði hugð- 
ust þeir fá frið, lausn undan oki þjáninganna 
og öðlast nirvana, sem í þeirra augum var eilíf 
paradís. 

Gautama tileinkaði sér kenningar og reynslu 
meinlætamannanna og kynntist hugmyndum 
þeirra og vísindum nákvæmlega. Síðan varpaði 
hann því öllu fyrir borð. — Gautama var ekki á 
flótta frá veruleikanum. Hann var í sókn. Þess- 
ir menn hugsuðu aðeins um betri tilveru sjálf- 
um sér til handa. Ef Gautama leitaði aðeins 
eigin hamingju, hefði hann aldrei yfirgefið hóg- 
lífi föðurhúsanna. Ef hann leitaði aðeins eigin 

hamingju, hefði hann ekki snúið aftur eftir að 
hann öðlaðist nirvana. 

Tilgangur Gautama var ekki að frelsa sjálf- 
an sig heldur meðbræður sína. Mannfólkið 
þjáðist og kollun hans var að vísa því veginn 
til betra' lífs, en ekki að leita sinnar eigin ham- 
ingju og yfirgefa það síðan. 

Eftir sex ára dvöl í Uruvelaskógum hélt 
Gautama til byggða. Hann var nú þrjátíu og 
fimm ára að aldri. Hann hafði gengið í gegnum 
mannlega réynslu, vaxið upp úr heimspeki og 
þrautkannað sjálfstamningu og vísindi mein- 
lætamannsins. Hann hafði vaxið frá einfald- 
leika hins venjulega manns upp til margbreyti- 
leika heimsins — og síðan aftur vaxið upp úr 
honum upp til einfaldleikans aftur, að þessu 
sinni einfaldleika djúphyggjumannsins, hins 
sanna meistara. 

Enn háfði Gautama að vísu ekki fundið veg- 
inn til hamingjunnar, en fylling timans var í 
nánd. — Gautama át og drakk og endurheimti 
líkamshreysti sína, eftir þrautir meinlætalifn- 

aðarins, sem næstum höfðu kostað hann lífið. 

Hann settist að undir tré einu, sem síðan var 
kallað Bodhinanda. Hann sneri andíiti sínu til 

austurs, þar sem sólin reis hvern morgun og 
strengdi þess heit að rísa ekki úr sæti, fyrr en 
hann hefði öðlazt sjálfsþekkingu. 

I sjö vikur sat Gautama undir greinum Bod- 
hinanda og einbeitti hug sínum til hins æðsta 
máttar. Dagamir komu og fóru og hver þeirra 
virtist færa hann litlu nær marki. En eins og 
skýjaþykkni, sem hylur sólarsýn, greiðist 
smám saman fyrir rísandi sól, unz geislar henn- 
ar brjótast skyndilega í gegn ■— eins brauzt sól 
hinnar æðstu vitundar skyndilega í gegnum 
skýjaflóka hinnar lægri náttúru og Gautama 
varð uppljómaður af hinum innri veruleika. 
Hann varð Búdda. Hinn áttundi Búdda, sem 
gist hefur þessa jörð. Hann sá alla tilveruna og 
mannlífið í nýju ljósi. Allar hinar gömlu ráðgát- 
ur hugans hurfu og virtust meiningarlausar. 
Hér ríktu engar sorgir meir. Lífið var óumræði- 
lega einfalt og gott og þó svo fjarskýlt hinni 
gömlu veröld mannlegra skynfæra og skynsemi. 
Þessi nýi veruleiki var fullur hamingju og frið- 
ar í stað stríðs og þjáninga. — Og vegurinn 
til þessa lífs var hverjum manni fær. Þessi 
hamingja gat orðið hvers manns eign. 

Og Búdda lokaði til hálfs hliðum hinnar ný- 
fundnu paradísar og hvarf aftur til jarðneskrar 

þjáningar til þess að vísa mannfólkinu inn á 
braut lífshamingjunnar. 

Hann hélt fyrst til Uruvelaskóga til þess að 
hitta aftur f élaga sína, meinlætamennina. Þegar 
þeir sáu hann nálgast, ræddu þeir um það sín 
á milli, að Gautama væri ekki lengur helgur 
maður, heldur hefði hann rofið eiða sína sem 
meinlætari og gefið sig á vald veraldslegs mun- 
aðar og óhófs í mat og drykk. — Þeir komu sér 
saman um að heilsa honum ekki og taka hann 
ekki aftur í sinn hóp. En þégar hann kom til 
þeirra, urðu þeir snortnir þeim mildu töfrum, 
sem honum fylgdu og öll andúð þeirra hvarf. 
Þeir stóðu upp og fögnuðu honum sem göml- 
um vini. 

Búdda skýrði þeim frá reynslu sinni, að hann 
hefði fundið veginn til frelsunar. Með því að 
ástunda góðvild til alls hins skapaða, boðaði 
hann, hef ég öðlazt lausn. Það er vegurinn, sem 
liggur frá þjáningu til hamingju. 

Og Búdda talaði til þeirra hlýlega og tók að 
útskýra fyrir þeim villu og fánýti meinlætalifn- 
aðarins. — Hinn uppljómaði, sagði hann, leitar 
ekki lausnar í meinlætalifnaði. Hann lifir ekki 
heldur í veraldlegum munaði. Hinn uppljómaði 
fer hinn gullna meðalveg, sem liggur milli öfg- 

anna tveggja, meinlætalifnaðar og gjálífis. 
Meinlætalifnaður skapar aðeins auknar þján- 
ingar, en leiðir ekki til andlegs vaxtar. — Að 
hætta við kjöt og fisk, eða ganga nakinn eða 
krúnuraka höfuð sitt eða klæðast tötrum, eða 
bera ösku á líkama sinn eða færa guðinum Agni 
fórnir mun ekki hreinsa nokkurn mann, sem 
haldinn er fáfræði og villu. 

Að lesa ritningarnar, færa prestunum gjafir 
og guðunum fórnir eða leggja á sig sjálfspynt- 
ingar eða öll þessi yfirbótaverk, sem unnin eru 
í sérhagsmunaskyni og von um endurgjald á 
himnum, getur ekki hreinsað manninn meðan 
hann er haldinn fáfræði og villu. 

Reiði, ofdrykkja, þrjózka, trúhræsni, bak- 
mælgi, öfundgimi, blekkingar, hroki og illvild 
gera manninn óhreinan, — ekki það að eta k jöt. 
Hinn gullni meðalvegur liggur milli hinna 
tveggja öfga. Sá vegur opnar augu manna, veit- 
ir skilning og frið. Hann leiðir til æðri þekking- 
ar, til uppljómunar hugans — til nirvana. 

Sá, sem fyllir lampa sinn með vatni, sér ekk- 
ert ljós. Sá, sem reynir að kveikja eld úr fúa- 
viði, nær engum árangri. Röng breytni leiðir 
ekki til farsældar. Aðeins sá, sem ekki er leng- 
ur í ánauð illra tilhneiginga, fullnægir þörfum 

sínum án þess að flekka hendur sínar. Það er 
skylda hvers manns að hirða vel um líkama 
sinn, efla hreysti hans og heilbrigði, því að án 
þess er torvelt að tendra lampa hinnar sönnu 
þekkingar og halda huganum sterkum og hrein- 
um. Vatnið flýtur allt í kringum hinn hvíta lót- 
us, en vætir ekki blöð hans. — Þetta er hinn 
gullni meðalvegur, sem liggur milli öfganna 
tveggja, meinlætalifnaðar og gjálífis. 

Og Búdda tók að ræða við þá um þjáninguna 
og hvemig henni verður útrýmt með réttlæti, 
góðvild og friði. — Þjáninguna þekktu þeir all- 
ir vel og höfðu séð, hvernig allt nýtt líf er fætt 
blóðugt og með þrautum inn í þennan heim, 
hvemig dauðinn er fullur ógna og sársauka, 
hvernig elli og hrörleiki, sjúkdómar og skortur 
hrjá mannfólkið, og hvemig sorgir, örvænting 
og draumar, sem aldrei rætast, blanda sársauka 
í lífsbikar sérhvers manns. 

En þjáningar mannfólksins eiga sér orsakir. 
Búdda, sem séð hafði hinn innsta veruleika, 
hafði einnig séð leiðina til að útrýma orsökum 
þeirra og þannig hef ja manninn upp til nýrrar 
og fullkomnari tilveru. 

Hinir fyrstu áfangar þessarar leiðar vom rétt 
hugsun, rétt tal og breytni. Hinir síðustu voru 

könnun hins innsta leyndardóms, sjálfsþekk- 
ingin. En bæði fyrstu og síðustu áfangar þessa 
vegar eru góðvild. Samúð með mönnum og dýr- 
um er fyrsta og síðasta orð í boðskap Búdda. 
Þessi samúð náði ekki til ákveðinna stétta eða 
hópa eingöngu, heldur til allra jafnt. Hún var 
það leiðarljós, sem eitt gat lýst mannmum til 
hins fyrirheitna lands sannrar hamingju. 

Hann skipti veginum í tíu áfanga. Eftir hinn 
tíunda er maðurinn orðinn Búdda. 

Strax á hinu fyrsta stigi vinnur bodhisatt- 
vann (svo nefnist nemandi hins „áttfalda veg- 
ar“) eið að því að falla ekki eftir áttunda stigið 
fyrir freistingum himnaríkis og fullsælunnar, 
heldur halda áfram að taka þátt í baráttu 
mannkynsins og bera áfram sem stærstan 
skerf af hinum þungu örlögum heimsins, unz 
mannkynið allt hefur öðlazt lausn. Á þessu 
fyrsta stigi er nemandanum ætlað að slaka á 
böndum sérhyggju sinnar og auka samúð sína 
og skilning. Á næsta stigi, vimala (hreinleiki) 
vinnur hann jöfnum höndum að því að afla sér 
þekkingar og efla siðferðilegan styrkleika sinn. 
Á hinu þriðja stigi gerir hann alvarlega tilraun 
til að grafa upp sjálfur rætur síhgirni sinnar, 

haturs og yfirsjóna og útrýma þeim einni af 
annarri. Allar eiging jarnar h vatir verða að vík ja 
og samúð hans verður dýpri og víðtækari. Á 
þessu stigi vinnur hann sérstaklega að eflingu 
skynseminnar og rökréttrar hugsunar. 

Fyrst á hinu f jórða stigi er nemandanum ráð- 
lagt að nema stafróf hugleiðslunnar og hann 
heldur því námi áfram á hinu fimmta og sjötta. 

Á hinu sjöunda stigi einbeitir hann sér að 
námi þeirra fræða, sem gera hann sjálfan sém 
hæfastan fræðara til að vísa mannkyninu leið- 
ina til lausnar, því að það er einkenni bodis- 
hattvans, að hann íeitast við að bjarga öðrum 
jafnvel áður en honum er borgið sjálfum. Á 
áttunda stigi verður hann árhat og er fært að 
hverfa inn í fullsælu himnanna án þess að snúa 
aftur til hringrásar lífs og dauða. En hinn sanni 
bodhisattva sezt þar ekki að vegna hins forna 
eiðs síns, en snýr í þess stað til þeirra, sem verr 
eru settir, og tekst á hendur fórnarstarf í þágu 
framvindunnar. Á þessu stigi skynjar hann 
veruleikann, eða veröldina í sínu i*étta eðli. 

En ofar þessu eru tvö stig önnur, og eftir hið 
síðasta er lokatakmarkinu náð og bodhisatt- 
vann er orðinn búdda . Einnig eftir það stig verð- 

ur hann að halda starfi sínu áfram fyrir veröld- 
ina. Þess vegna er í sannleika ekki til neitt nir- 
vana fyrir bodhisattva eða búdda. 

Eitthvað á þessa leið voru viðræður meist- 
arans við meinlætamennina í Uruvelaskógum. 
Þeir gerðust fyrstu nemendur hans og fylgdu 
honum. — Og þessi kynlegi hópur yfirgaf ein- 
veru skógarins og hélt til byggða til þess að 
hefja upp raust sína gegn hinni gömlu stétta- 
skiptingu, sem gerði mannfólkið að herrum og 
þjónum, ríkum og fátækum, forréttindamönn- 
um og umkomulausum vesalingum — og kenna 
mönnum rétta breytni, sem leiddi frá þjáningu 
til hamingju. 

Þannig hófust trúarbrögð, sem síðan fóru sig- 
urför um allan hinn austræna heim og eru enn 
í dag að nafninu til fjölmennustu trúarbrögð 
veraldarinnar. 

Hina bókstaflegu kenningu Gautama Búdda 
þekkir enginn. Fræðsla hans var munnleg og 
skráð af nemendum hans löngu eftir hans dag. 

Bókmenntir búddismans sem samdar eru af 
mörgum og ólíkum höfundum túlka kenriingu 
Gautama á mismunandi vegu og stangast á í 
einstökum atriðum, þó að kjami þessara bók- 
mennta kunni að vera sá sami. 

Talið er, að andi búddismans sé bezt túlk- 
aður í tveim ritum, bókinni Ðhammapada, sem 
f jallar um siðfræði búddismans, og Surangama 
Sutra, sem f jallar um heimspeki hans. 

Búdda, sem sjálfur var, eins og áður er sagt, 
andvígur ófrjóum heimspekilegum rökræðum, 
hafði þar lítið til málanna að leggja. Það kom 
þó ekki að sök, því að aðrir urðu þar til að fylla 
í eyðumar. — Á ndlandi spmttu upp margir 
heimspekiskólar, sem allir voru sagðir byggj- 
ast á kenningu Búdda. Og utan Indlands hafa 
vestrænir prófessorar í heimspeki gert eljusam- 
ar tilraunir til að útskýra það, sem þeir kalla 
heimspeki Gautama Búdda. Eins og vænta 
mátti hefur það aftur leitt til hinna sundur- 
lausustu skoðana, einkum á eðli nirvana, hug- 
myndinni um guð og mannssálina. — Af virð- 
ingu bæði fyrir prófessorunum og meistaranum 
skal rökræðum þeirra sleppt hér. — I þess stað 
skulu hér aðeins tilfærðir nokkrir staðir úr 
ritinu Dhammapada og veita þeir e. t. v. bezta 
innsýn í eðli hins sanna búddisma. 

Allt, sem við erum, er afleiðihg þess, sem 
við höfum hugsað. Það er byggt á hugsunum 
og byggt úr hugsunum. Ef maðurinn talar og 

breytir af illum hug, fylgir þjáningin • honum 
eins og hjólið, sem fylgir fæti uxans, sem vagn- 
inn dregur. 

Allt sem við erum, er afleiðing þess, sem við 
höfum hugsað. Það er byggt.á hugsunum okk- 
ar og það er byggt úr hugsunum okkar. Ef mað- 
ur talar og breytir af góðum hug, fylgir ham- 
ingjan honum eins og skuggi manns, og yfir- 
gefur hann aldrei. 

„Hann móðgaði mig.“ — „Hann barði mig.“ 
— „Hann beitti mig brögðum.“ — „Hann rændi 
mig.“ — Frá þeim, sem fóstrar ekki þessar hugs- 
anir, hverfur. hatrið. Hatur verður ekki sigrað 
með hatri, heldur með góðvild. — Þetta eru 
gömul sannindi. Heimurinn veit ekki, að við 
hljótum öll að mætast að lokum. Þeir, sem það 
vita, hætta nöldri sínu. 

Sá sem leitar aðeins gjálífis og hefur ekki 
taum á geði sínu, kann sér ekki hófs og er lat- 
ur og veiklundaður, fellur vissulega fyrir Mara 
(freistaranum) eins og fúið tré fellur í stormi. 

Sá sem lifir ekki í gjálífi, hefur taum á geði 
sínu, kann sér hófs og er einlægur og sterkur, 
fellur ekki fyrir Mara frekar en fjallið, sem 
stendur af sér storminn. 

Sá, sem leitar ekki gjálífis, hefur taum á geði 


24 



sínu, gætir hófs og er einlægur og sterkur, hann 
getur ’Mara ekki brotið niður frekar en storm- 
urinn getur brotið bergið. 

Sá, sem klæðist hinu gula klæði án þess að 
hafa hætt meingjörðum sínum, hefur ekki taum 
á geði sínu og ber ekki virðingu fyrir sannleik- 
anum, — hann er ekki verður hins gula klæðis. 
(Hempu prestsins í búddiskum sið.) 

En, sá sem hefur hætt meingjörðum, stend- 
ur föstum fótum á vegi manndáða, hefurt aum 
á geði sínu og virðir sannleikann, hann er 
verður hins gula klæðis. 

Sá, sem heldur sannleikann ósannindi og sér 
svart í hvítu, kemst ekki til sannleikans, en 
fylgir sínum eigin hégóma. 

Sá, sem kennir sannleikann, þegar hann mæt- 
ir honum, og kann skil á svörtu og hvítu, kemst 
til sannleikans og fylgir hinni háu köllun. 

Eins og regnið drepur gegnum illa tyrfðan 

i 

kofa seitla illar ástríður inn í reikulan huga. 

Eins og regnið fellur af traustu þaki, kömast 
illar ástríður ekki að í huga þess, sem elur góð- 
ar hugsanir. 

Meingjörðamaðurinn mun þjást í þessum 
heimi. Hann mun þjást í þeim næsta. Hann mun 
þjást bæði þessa heims og annars. Hann þjáist, 

þegar afleiðingar verka hans sækja hann heim. 

Góðum manni mun vel famast í þessum 
heimi. Hamingjan bíður hans í þeim næsta. 
Hamingjan fylgir honum bæði þessa heims og 
annars. Hann öðlast hamingju, þegar hann upp- 
sker ávexti verka sinna. 

Meingjörðamaðurinn þjáist í þessum heimi 
og hann mun þjást í þeim næsta. Hann þjáist, 
þegar hann hugsar um hið illa, sem hann hef- 
ur gert. Hann þjáist, þegar hann gengur hinh 
myrka veg. 

Góður maður er hamingjusamur þessa heims 
og annars. Hann er hamingjusamur, þegar hann 
hugsar um hið góða, sem hann hefur gert, og 
hann er hamingjusamur, þegar hann gengur 
inn til hins mikla fagnaðar. 

Hirðulaus maður, sem kann ritningar, en 
breytir ekki eftir þeim, á enga hlutdeild í 
bræðralagi okkar. Hann er eins og smali, sem 
telur annars manns fé. 

Sá, sem fylgir lögmáli lífshamingjunnar, 
jafnvel þó að hann þekki ekki bókstaf henn- 
ar, er laus undan illum ástríðum, hatri og fé- 
græðgi, á sanna þekkingu og einlægni hjartans. 
Sá, sem á engar síngjarnar óskir þessa heims 

26 





eða annars, hann á hlutdeild í þessu bræðra- 
lagi. 

Hver xnun sigra heiminn? Hver mun sigra 
dánarheima og konung þeirra ? Hver mun sigra 
veröld guðanna? Hver mun finna Veginn og 
lesa hið rétta blóm? 

Nemandi hins áttfalda vegar skal sigra allt 
þetta, finna Veginn og lesa hið rétta blóm. 

Dauðinn skolar burt hinum veiklunduðu líkt 
og flóð skolar burt sofandi þorpi. 

Dauðinn skolar burt hinum veiklunduðu, sem 
aðeins safna skrautlegum blómum, áður en 
munaðargimi þeirra er mettuð. 

Eins og býfluga safnar hunangi og hverfur 
án þess að vinna blóminu mein, lit þess eða 
ilman, þannig skal maðurinn lifa í þessum 
heimi. Hann skal huga vel, ekki að yfirsjón- 
um annarra, heldur sínum eigin yfirsjónum. 

Líkt og fögur blóm í mörgum litum eru hin 
fánýtu orð þess, sem ekki breytir eftir þeim. 

Eins marga blómsveiga og binda má úr blóm- 
um, svo mörg góð verk getur dauðlegur maður 
unnið, eftir að hann er borinn inn í þennan 
heim. Blómailmur berst ekki móti vindi, en 

ilmur góðra hugsana berst á móti öllum vind- 
um. 

3á ilmur, sem berst frá lótusblómi og sandal- 
viði, nær skammt, en ilmur góðra hugsana nær 
himni guðanna og hins æðsta. 

Því fólki, sem elur með sér góðar hugsanir, 
á einlægt hjarta og sanna þekkingu, getur Mara 
aldrei unnið mein. 

Eins og hvít lilja, sem grær á sorphaug ver- 
aldarinnar, skal nemandi hinns sanna búdda 
lifa í þessum heimi. 

i 

Það eru ekki til neinar þjáningar fyrir þá, 
sem lokið hafa för sinni og varpað öllum áhyggj- 
um fyrir borð. Þeir eru frjálsir og lausir úr öll- 
um fjötrum. Þeir yerða ekki gamlir í heima- 
byggð sinni. Eins og svanir, semh verfa af tjörn 
sinni, yfirgefa þeir hús og heimili. Þeir safna 
ekki veraldarauði og lifa ekki eftir neinum við- 
urkenndum reglum, en eiga sér hið sanna frelsi. 
Leiðir þeirra er jafn erfitt að skilja og fugla 
himinsins. Hugir þeirra eru eins og veltamdir 
hestar, seni stjórnast eingöngu af taumum 
ökumannsins (sjálfsins). 

Lausir við hroka og lausir við hungur fylgja 
þeir köllun sinni og eru þolinmóðir eins og 

jörðin. Hugsun þeirra er hljóðlát, hógvær eru 
orð og verk þeirra, sem öðlazt hafa hina sönnu 
þekkingu. 


Eitt orð, sem gerir þann, er á hlýðir, hljóð- 
an, er betra en þúsund ómerk orð. 

Betra en kvæði, sem gert er úr þúsund 
ómerkum orðmn, er eitt orð, ef það gerir þann 
sem á hlýðir hljóðan. Þó höfð séu yfir hundrað 
kvæði gerð úr ómerkum orðum eru þau ekki 
eins góð og eitt orð hins sanna lögmáls. 

Meiri sigurvegari en sá, sem sigrað hefur 
þúsund menn þúsund sinnum, er sá, sem sigr- 
að hefur sjálfan sig. Að sigra sjálfan sig er 
meiri sigur en sigra heiminn. Betra er að sýna 
þeim, sem öðlazt hefur þekkingu, virðingu að- 
eins eina stund, en færa guðunum fómir í 
hundrað ár. 

Allt, sem fómað er í þessrnn heimi í hags- 
munaskyni, er einskis virði. 

Betra er að hafa lifað einn dag sem vitur 
og gjörhugull maður en lifa í hundrað ár í 
fáfræði og hégóma,- 

Betra er að lifa einn virkan dag en eyða 
hundrað ámm í leti og sinnuleysi. 

Betra er að lifa einn dag og skynja eilífðina 
en hundrað ár án andlegrar sjónar. 


Allir menn óttast refsingu. Allir menn ótt- 
ast dauðann. Mundu, að þeir eru eins og þú. 
Taktu þess vegna ekki líf og vertu ekki valdur 
að dauða. Sá, sem leitar sinnar eigin ham- 
ingju, en refsar öðrum eða jafnvel er valdur 
að dauða þeirra, sem einnig þrá hamingju, 
mun ekki finna neina hamingju eftir dauð- 
ann. .. 

Sá sem leitar eigin hamingju og refsar ekki 
öðrum og er ekki valdur að drápi mun finna 
hamingju eftir dauða sinn. 

Talaðu ekki hörkulega til nokkurs manns. 
Þeir, sem talað er til, munu svara þér í sömu 
mynt. Reið orð valda sársauka. Högg fyrir 
högg vinna þér mein. 

Ef þú svarar engu, ertu á réttri leið, því að 
reiðin er upprætt úr eðli þínu. 

Eins og smali, sem rekur fé til réttar, smala 
elli og dauði mannfólkinu. 

Glópurinn veit ekki, hvenær hann hefur unn- 
ið ill verk, en illvirki meingjörðamannsins 
brenna hann eins og eldur. 

Sá, sem veldur saklausu og meinlausu fólki 
þjáningar, mun loks reyna eitt af þessum tíu 
afleiðingum þess. Hann.mun reyna á sjálfum 
sér miklar þjáningar, missi, líkamsmeic sli, 
þungbæra sorg eða hann missir viíáð, ógæfu, 
sem kemur frá yfirvöldunum, þunga ákæru, 
mjssi ættingja sinna eða eignatjón. Eldur mun 
brenna hús hans, og þegar líkamanum er eytt, 
gistir hann lága staði. 

Sá, sem grefur brunn, leiðir vatnið þangað, 
sem hann vill. Jámsmiðurinn hamrar örvar 
sínar og trésmiðurinn beygir við sinn. Þannig 
móta góðir menn sjálfa sig, ráða sjálfir fram- 
tíð sinni. 


Við höfum fundið hamingjuna. Við hötum 
ekki þá, sem hata okkur. Meðal manna, sem 
eru fullir haturshuga, dveljumst við lausir við 
hatur. 

Við höfum fundið hamingjuna. Lausir við 
ágimd lifum við meðal hinna ágjörnu. 

Við höfum fundið hamingjuna. — Við köll- 
um ekkert eign okkar, en eins og hinir björtu 
guðir nærumst við á hamingjunni. 

Góða menn má þekkja jafnvel úr fjarlægð 
eins og hinn hvíta tind jökulsins. 

Vondir menn eru eins og örvar, sem skotið 
er út í nóttina. 


Þann, sem kann að halda á taumum geðs- 
muna sinna, kalla ég hinn sanna ökumann, 
— Aðrir halda aðeins lausum taumi. 

Hann mun sigra reiði með góðvild. Hann 
mun sigra illt með góðu. Hann mun sigra 
ágirnd með örlæti og ósannindamanninn með 
sannleika. Líkt og stríðsfíll, sem verður fyrir 
Örvaskoti, lætur vitur maður ekki á sig fá 
ásakanir manna, en svarar þeim með þögn. 


Maður er ekki lærður vegna þess, að hann 
tali mikið. Þann, sem er hófsamur, laus við hat- 
ur og ótta, hann köllum við lærðan. 

Maður verður ekki brahmani (prestur) 
vegna hárfléttu sinnar, vegna ættar sinnar eða 
fæðingar. (Brahmanar tóku þennan titil að 
erfðum. Þeir eru æðsta stétt hins gamla ind- 
verska stétta-þjóðfélags, sem búddisminn er 
fyrsta uppreisnin gegn) . — Aðeins sannleiki 

og réttlæti gerir manninn brahmana. KalKð 
hann ekki brahmana vegna uppruna hans eða 
móður hans. — í ráun og veru er hann fullur 
hroka og hann er auðugur. — En fátækan 
mann, sem er laus við ágimd, hann kalla ég 
brahmana. 


Margir menn, sem hylja herðar sínar með 
hinu gula klæði, eru hvatvísir og ágjamir. 
Slíkir menn fara til lágra staða vegna illra 
verka sinna. 


Maður er ekki mikill, vegna þess að hann 
treður aðra undir hæl sínum. 

Aðeins sá, sem hefur samúð með öllu sem 
lífsanda dregur, — aðeins sá einn er mikill. 

Bagavat Gita 

Bagavat Gita er vinsælasta bók Hindúism- 
ans. Fyrr á öldum var hún vel þekkt í austri, 
einkum í Kína og Japan, og á síðari öldum hef- 
ur hún verið þýdd á flestar tungur Vesturlanda. 

I Englandi kallar Aldous Huxley þessa bók t. 

* 

d. eitt hinna beztu rita, sem skrifuð hafa verið 
um heimspeki. — Og í Þýzkalandi gerði J. W. 
Haner hana hélzta rit „hinnar þýzku trúar“. 
(J. W. Haner tekur hana í bókstaflegri inerk- 
ingu). 

Höftmd bókarinnar þekkjum við ekki. Eins 
og flestir aðrir rithöfundar indverskir lætur 
hann ekki nafns síns getið. I ýmsum bókum er 
okkur sagt, að höfundur hennar sé Sri Vyasa 
(sri merkir herra). En á Indlandi hafa verið 
jafnmargir „vyasar“ og skrifarar á íslandi, þeir 
er afrituðu og umsömdu fomar bækur. Sans- 

krítarorðið vyasa og skrifari í jþessari merkingu 
þýða hið sama. Vyasa er aðeins titill, sem mörg- 
um fræðaþul var gefinn. 

Um aldur bókarinnar vita menn ekki heldur 
með vissu. Sú skoðun hefur þó orðið ofan á, að 
bókin í sinni upprunalegu mynd sé frá 5. öld 
fyrir Krists burð. 

Bókin Bagavad Gita er aðeins einn kafli úr 
lengsta kvæði, sem ort hefur verið, — kvæðinu 
Mahabarata. Kvæðið fjallar um stríð milli 
tveggja flokka sömu konungsættar, Kurugu 
og Pandava, sem báðir berjast til valda. For- 
ingi Pandava nefnist Arjuna. í þessum kafla 
kvæðisins, sem nefndur er Bagavad Gita, hefur 
skáldið látið guðinn Krisna stíga niður til jarð- 
arinnar og ræða við manninn í líki hins verð- 
andi konungs, Arjuna, um höfuðvandamál og 
rök mannlegrar tilveru. Þessar viðræður Krisna 
og Arjuna verða síðar sjálfstæð bók. Enn í dag 
er hún talin merkust bóka meðal Hindúa og 
er þar almennt litin sömu augum og kristnir 
menn líta heilaga ritningu. 

Bagavad Gita er samin á stormatímum, þar 
sem margir vindar blása úr ýmsum áttum. Höf- 
undur hennar er opinn fyrir öllum veðrum og 
leitast við að sameina margar lífsstefnur og 

fullnægja á þann hátt þörf aldarinnar til ein- 
ingar. Höfundinum hefur tekizt meistaralegá 
vel að sameina hin mörgu sjónarmið, sem uppi 
voru á hans tíð. f Bagavad Gita finnur trúmað- 
urinn bakti, alþýða maxma persónulegan guð, 
þjóðhöfðingjar og stríðsmenn heimspekilega 
réttlætingu fyrir styrjöldum og vígaferlum, — 
ef barizt er gegn „hinu illa“. -— Og heimspeking- 
urinn, sem skilur hina táknrænu merkingu 
þessarar bókar, finnur í henni fullkomnun 
þeirrar heimspeki, sem hún þiggur að láni frá 
Vedabókum, Upanishödum, yoga-heimspeki, 
Kapila og Búdda. 

Meðal ófullkominna manna er fullkomnun- 
in sjaldan vinsælust. Vinsældir Bagavad Gita 
byggjast bæði á reisn hennar og því sem lægra 
ber, bæði á háum hugsjónum hennar og kenn- 
ingum, sem nær eru jörðinni og veraldarhöfð- 
ingjum og alþýðu manna kærari en boðorð 
hinna fáu stóru meistara. 

Bagavad Gita hefst á því, að báðir flokkar 
hafa fylkt liði á vígvellinum albúnir til örustu. 
Arjuna stendur í hervagni sinum og lítur yfir 
lið fjandmanna sinna — og frænda. Sú tilfinn- 
ing, að innan stundar hljóti hann að eiga orr- 
ustu við þessa ættingja sína og úthella blóði 

þeirra, varð honum óbærileg. — Hann hvarf 
inn í hervagn sinn og lagðist þar niður. — Vagn- 
stjóri hans, sem var enginn annar en guðinn 
Krisna, kom þar til hans til að hvetja hann til 
að láta ekki bugast, heldur rísa á fætur og berj- 
ast. — En Arjuna lætur ekki huggast. — 
„Hvernig getum við, ó, Madhava (Elrisna),“ 
spyr hann, „öðlazt hamingju með því að drepa 
okkar eigin frændur?" Arjuna fýsir ekki að 
drepa þessa hermenn, sem fylkja liði gegn hon- 
um — jafnvel ekki þó að þeir ráðist að honum. 

Til þess að afhjúpa þessa „villu“ Arjuna þarf 
guðinn Krisna á djúpstæðustu rökum Upanis- 
hadanna og yoga-heimspekinnar að halda. — 
„Hið óraunverulega er ekki til“, sagði hann 
við Arjuna, „og hinu raunverulega verður ekki 
eytt. .. Sá, sem heldur, að sjálf mannsins taki 
þátt í vígum hans eða að sjálfið verði vegið, 
þekkir ekki sannleikann ... Sjálfið hvorki veg- 
ur né verður vegið. — Sjálfið fæðist aldrei og 
deyr aldrei . . . Því verður aldrei eytt, þó að 
líkamanum verði tortímt. . . Það verður ekki 
vegið með sverði, né brennt í eldi, né drekkt í 
vatni.“ 

Þennan vísdóm um ódauðleika sjálfsins höfðu 
Upanishadar og Patanjali kennt og notað hann 

til að hvet ja menntil að vanda sem mest breytni 
sína, m. a. með því að tortíma aldrei lífi nokk- 
urs manns — eða jafnvel dýrs, og þola heldur 
óréttlæti en taka þátt í vígaferlum, því að 
• dauða sinn þyrftu menn ekki að óttast — að- 
eins afleiðingar rangrar breytni. 

Þennan sama vísdóm virðist höfundur Baga- 
vad Gita nota til að sanna, „að fyrir hermann 
sé ekkert hærra til en réttlátt stríð“. 

Og guðinn Krisna slær einnig á strengi hé- 
gómadýrðarinnar í hvatningu sinni til Ar juna. 

s 

„Þessir hraustu hermenn munu halda, að þú 
hafir flúið úr orrustunni sakir hræðslu ... 0- 
vinir þínir munu fara vun þig smánarlegum 
orðum og ásaka þig vun hugleysi. — Og hvað er 
til verra en það“? — Þá eggjan stenzt stríðs- 
maðurinn Arjuna ekki. — Hann lætur sann- 
færast og fer í stríðið . .. 

Hér fjallar höfundur Bagavad Gita um eitt 
af mestu vandamálum siðfræðinnar. Niður- 
staða hans virðist andstæð öllum anda ind- 
verskrar heimspeki. Indverskir heimspekingar 
fyrir hans dag og raunar eftir hans dag líka 
hafa næstum allir boðað kenninguna vim frið- 
helgi lífsins og talið mannvíg hinar mestu yfir- 
sjónir, sém mannleg fáfræði gerir sig seka um. 

Þeir hafa á sama hátt og Kristur boðað, að 
meingjörðir væru aldrei réttlætanlegar, ekki 
. einu sinni gagnvart meingjörðarmönnum. Þessi 
kenning um friðhelgi mannlífsins hefur þó sér- 
stakelga verið litin homauga af þjóðhöfðingj- 
um og herkonungum, sem jafnan hafa staðið 
í styrjöldum og vígaferlum. íadverskir konung- 
ar áttu, eins og títt var um þjóðhöfðingja, í 
endalausum erjum og styrjöldum. Þessir sömu 

h 

konungar töldu sig samt vel mennta og vitra 
og höfðu heimspeki og andlegan vísdóm í há- 
vegum. Þeim þótti jafnan sómi að að hafa 
fræga heimspekinga við hirð sína .... Og þeir 
heimspekingar, sem framgjarnir voru og fýsti 
í fé og frama, sáu, að hylli konunga var bezta 
tryggingin fyrir hvoru tveggja. Við þekkjum 
ekki höfund Bagavad Gita og vitum ekki, hvort 
nokkurt samband hefur verið á milli þessara 
gagnkvæmu hagsmuna, hvað hann snertir. Hitt 
er ljóst, að þessi kenning um réttlætingu stríðs- 
ins hefur verið herkonungum einkar kær og 
hún hlaut nafnið „hinn konunglegi vísdómur“. 
Bæði Búdda og Kristur sögðu mönnum að svara 
ekki árás meingjörðamannsins og gjalda illt 
með góðu. En þessi kenning, sem boðuð er af 
heimsfræðurunum, á sér óvíða húsaskjól á þess- 

ari jörð. Hún hefúr aldrei verið viðurkennd í 
borgaralegum lögum nokkurs þjóðfélags og hef- 
ur alltaf verið mönnum þyrnir í augum. — . 
Saga er sögð um ungling nokkum, er hlýddi á 
tal Gautama Búdda um rétta breytni og hvem- 
ig menn skyldu gjalda illt með góðu. Unglingn- 
um fannst eins og mörgum fleiri, að þessi kenn- 
ing væri hreinasta fjarstæða og óframkvæman- 
leg í daglegu lífi. Hann hugsaði með sjálfum 
sér: Ef ég nú fer á fund Gautama og geri hon- 
um t.d. einhvem óleik, ja, þá verður Búdda að 
gera mér eitthvað gott í staðinn, — eða þá að 
hann verður að hafna sinni eigin ke nnin gu! 

Því meir sem unglingurinn hugleiddi þetta, 
þeim mun snjallari þótti honum hugmynd sín. 
Loks stóðst hann ekki mátið lengur og fór á 
fúnd Búdda. Þegar þangað var komið, jós 
strákur úr sér skömmunum og viðhafði ljótán 
munnsöfnuð við meistarann. 

Gautama brösti að villu unglingsins og spurði 
hógværlega: „Sonur minn, ef maður neitar að 
þiggja gjöf, hver á þá gjöfina ?“ „Gefandinn", 
viðurkenndi u nglingurinn. „Sonur minn“, 
sagði Gautama. „Þú færir mér þín misvitm orð 
að gjöf, en ég veiti þeim ekki viðtöku. — Hún 
er því þín eign. En er hún góð eign ?“ Ungling- 

urinn var þagnaður, en meistarinn hélt áfram: 
„Eins og bergmál fylgir hljóði og skuggi fylg- 
ir manni, fylgir þjáningin illum orðum og verk- 
run. Sá, sem viðhefur ill orð, líkist manni, sem 
lítur upp og skyrpir á himininn. Það skaðar 
himininn ekki neitt, en fellur niður á hans eig- 
ið andlit“. 

En hvemig stendur á því, að höfundur þess- 
arar helgu bókar, Bagavad Gita, leggur bless- 
un sína yfir „réttlátt stríð“, sem beint er gegn 
„hinu illa“ ? Höfundurinn veit fullvel, að allir 
þjóðhöfðingjar telja sig berjast gegn „hinu ‘ 
illa“. — Hvað lærdóm og leikni í röklist snert- 
ir stendur þetta skáld ekki að baki neinum 
öðrum indverskum höfundi. Hann þekkir nið- . 
urstöður Upanishadanna, Patanjali og Búdda. 
Hvers vegna gengur hann gégn þessum læri- 
feðrum sínum? Sjálfur mundi hann sennilega 
svara: „Hvergi hef ég á móti þessum meistur- 
um gengið. Herkonungar og alþýða hafa aðeins 
misskilið verk mitt“. — Og heimspekingar og 
djúphyggjumenn eru á sama málí. Þeir skildu 
táknmálið og vissu, að orrustan var ekki venju- 
leg orrusta, heldur þroskabarátta mannsand- 
ans. Þeir sáu ljóslega, að guðinn Krisna var að- 
eins rödd sjálfsins, atman, hins eilífa eðlis 

mannsins. Þeir vissu, að stríðsmaðurinn Ar- 
juna merkti manninn, sem verður að sigra 
hiíia lægri náttúru sína, illar tilhneigingar og 
illar hvatir, að örvænting Arjuna í byrjun 
stríðsins táknar ástand, sem djúphyggjumenn 
eru vanir að kalla svartnætti sálarinnar. Það 
ástand er talið nauðsynlegur undanfari and- 
legs vaxtar. — Þeir skildu, að baráttuvöllurinn 
táknar mannssálina, þar sem æðri og lægri öfl 
takast á unz sigur hins innri manns (atma, 
krisna) er unninn og ríki hans endurheimt; að 
fylkingar fjandmannanna og „frændanna“, 
sem ber jast átti gegn og f ella, voru lestir manna 
eins og reiði, öfund, ótti, hroki, hefnigirni, fá- 
fræði, græðgi, illgimi og annað fylgilið hinnar 
lægri náttúru. 

En þetta skildu ekki allir eins og heimspek- 
ingarnir. — Herkonungar, sem háðu stríð og 
alþýða manna, sem notuð var til leiksins, tók 
efni þessa kvæðis í bókstaflegri merkingu, sem 
eðlilegt má teljast — og skáldinu sjálfu hefur 
eflaust verið ljóst. Allt þetta virðist með ráði 
gert og skáldinu tekst hér betur en nokkrum 
öðrum manni að þjóna tveim herrum og hlýtur 

fyrir jafnt virðingu herkonunga og heimspek- 
inga! 

Boðorðið um að beita aldrei valdi og valda 
hvorki manni né dýri þjáningar er boðorð 
himnaríkis, en ekki jarðarinnar enn sem komið 
er. Það er að finna í breytni fárra manna. 
Venjulegum mönnum finnst það óframkvæm- 
anlegt, og þeir, sem reyna það á þjóðfélags- 
legum vettvangi, líkt og Mahatma Gandhi, 
týna engu fyrir nema lífinu. 

Auga fyrir auga og tönn fyrir tönn er boðorð 

jarðarinnar og konunga hennar. 

Þessi tvö boðorð verða aldrei samrýmd. Ann- 
að kennir mönnum veg friðar og lífshamingju 
þessa heims og annars. Hitt er vegur stríðs og 
þjáninga, og þær öldur er erfitt að lægja. 

önnur ástæða fyrir hinni miklu útbreiðslu 
og vinsældum Bagavad Gita er kenning henn- 
ar um persónulegan guð, Krisna. — Guð heim- 
spekinganna var án allra takmarkana og ofar 
mannlegri skynsemi. Sá guð var of stór og of 
fjarlægur allri alþýðu manna. Heimspeking- 
arnir reyndu að þekkja þennan guð með því 
að þroska með sér innsæi, sem þeir töldu að 
væri ofar skynseminni. 

Auðugir menn reyndu að nálgast þennan guð- 
dóm með dýrum fórnfæringum. Með því t.d. 
að blóta hundrað hestum eða hella þúsund 

lítruin af mjólk yfir höfuð einhvers goða- 
líkneskis. — Alþýða manna hafði ekki efni á 
slíkum fómum og hin sanna heimspeki var 
fárra manna eign. 

Bagavad Gita boðaði mönnum guð kærleik- 
ans, sem hver maður gat nálgazt með einfald- 
leika, hreinu hjarta og trúartilbeiðslu, Krisna 
opinberar Arjuna þessa hlið guðdómsins og 
segir: „Hvorki með Vedabókum né meinlæta- 
lifnaði né með ölmusugjöfum eða fórnum geta 
menn séð mig eins og þú hefur séð mig“. 

Þessi leið til guðs, leið trúarinnar, var öll- 
um mönnum fær, einnig hinum snauðu og þeim, 
er þekktu ekki Vedabækur og yoga-heimspeki, 
„Þeir þekkja yoga bezt, sem trúna hafa og láta 
ekki af að tilbiðja mig“, segir Krisna við Ar juna. 
„Þá, sem staðfastir eru í trú sinni á mig . . . 
dreg ég innan stundar upp úr djúpum dauðans 
og endurfæðinganna .... Kærir eru mér þeir, 
sem ala ekki hatur til nokkurs manns. Þeir, 
sem eru öllum velviljaðir og góðgjarnir, þeir, 
sem lausir eru við ágirnd og eigingirni, þeir, 
sem eru hógværir í gleði og sorgum, og þeir, 
sem kunna að fyrirgefa ... “. 

Þessi boðskapur Bagavad Gita um guð kær- 
leikans, hefur komið mörgum fræðimönnum 

á Vesturlöndum til að halda, að hér sé um áhrif 
frá kristinni trú að ræða, að guðinn Krisna sé 
enginn annar en Kristur. — Meðal þessara 
fræðimanna er prófessor Hopkins einna þekkt- 
astur. Hann segir svo: „Svo gagngjör er breyt- 
ingin og svo náin eru tengslin milli Krisna- 
isma (Hopkins telur kenningu Gita Krisna- 
isma) og kristindóms á hinum fyrstu öldum 
kristninnar, að það eru engar skýjaborgir, held- 
ur sagnfræðilega heilbrigð niðurstaða að álíta, 
að sennilega hafi Hindúar í raun og sannleika 
með þessari trú sinni á madonnu og barn, til- 
beðið óafvitandi Kristsbarnið í meir en þús- 
und ár.“ 

Hér hefur prófessor Hopkins í huga þá stað- 
reynd að guðinn Krisna birtist sem bam á 
sama hátt og Kristur og elst upp með alþýðu- 
fólki. Fæðingardagur Krisna (á sama hátt og 
Krists) er einnig mesta hátíð Indverja. 

Á klettaveggjum hellismusterins Elura er 
einnig að finna mynd af móður guðs, sem held- 
ur á bami sínu í örmum sér líkt og á madonnu- 
myndum í kristnum sið. Sú mynd er frá 8. öld 
eftir Krists burð. 

Þessir fræðimenn benda einnig á, að á fyrstu 
öldum Kristnmnar hafi samgöngur verið 

greiðar milli Grikklands, Egyptalánds og Ind- 
lands. — Postulinn Tómas er m. a. sagður hafa 
flutzt þangað sem trúboði. Hann var veginn 
á fjallahæðum nokkrum skammt fyrir sunn- 
an Madras. Þær hæðir eru síðan við hann 
kenndar. Trúflokkur hans er enn við líði á 
Suður-Indlandi og er nefndur „kristnir Sýr- 
lendingar“. 

Þetta eru nokkur helztu rök þeirra fræði- 
manna, sem telja, að kenning Bagavad Gita 
um bakti sé af kristnum toga spunnin. Aðrir 
fræðimenn telja, áð engin þörf sé fyrir ind- 
verska heimspeki og trú að taka eingyðistrú 
og bakti að láni frá kristindómi. — Eingyðis- 
trú er að finna í elztu bóktun Indlands. Guð- 
inn Krisna er persónulegur guð, en hann er 
einnig hinn takmarkalausi guð. I augum Ind- 
verjans hefur þetta aldrei verið nein mótsögn. 
Algýðistrú, guðstrú og eingyðistrú eru ekki 
skoðaðar sem neinar andstæður. Hinn per- 
sónulegi guð er hið ótakmarkaða og eilífa í 
gervi hins takmarkaða. Hvað hina indversku 
kenningu um bakti snertir, þá er hún einnig 
miklu eldri en kristindómur. Hana má finna 
. í fomum indverskum i'itum, sem eru jafnvel 
eldri en Búddatrú. 

En hvað þá um Madonnumyndina á kletta- 
veggnuin í Elura ? Sannar hún ekki áhrif kristn- 
innar á indverskar trúarhugmyndir ? Við nán- 
ari rannsókn verður að fullyrða, að svo sé ekki. 
Þessi madonnumynd er eins og áður er sagt 
frá 8. öld eftir Krists burð Á þeirri tíð voru 
ekki til neinar madonnumyndir með kristnum 
þjóðum. Fyrst um það bil fjögur hundruð ár- 
um síðar er fyrsta madonnumyndin gerð í 
kristnum sið. Þá madonnumynd er að finna í 
kirkju einni í Rómaborg, St. Maria Trastevere. 
Sú mynd er frá tólftu öld. Þannig er þessi 
hugmynd óþekkt á Vesturlöndum, þegar 
myndin er gerð í Elura og því ekki hægt að 
álíta, að um vestræn áhrif sé þar að ræða. 

Og þegar við loks verðum að fallast á þær 
niðurstöður síðustu rannsókna, að Bagavad 
Gita sé skrifuð fyrir daga kristninnar, verðum 
við að álíta, að ekkert beint samband sé milli 
Bagavad Gita og kristindóms, Krisna og Krists, 
hversu líkur sem boðskapur þeirra kann þó 
að vera. 

Hitt má næstum fullyrða, að áhrif krisninn- 
ar á Suður-Indlandi hafi gætt þar síðar meir 
í trúarbrögðum Hindúa og runnið saman við 
skyldar hugmyndir. Og víst er um það, að 

mörgum Hindúa þykir engin mótsögn í því að 
hengja mynd af Kristi eða Maríu guðsmóður 
upp á vegg sinn meðal Krisna, Vishnu, Síva 
og annarra, sem verið hafa að þeirra áliti birt- 
ing guðs á jörðinni. 

Guðinn Krisna í Bagavad Gita er eins og áð- 
ur er sagt hið ótakmarkaða í gervi hins tak- 
markaða. Hinu ótakmarkaða eðli hans reýnir 
höfundur Bagavad Gita ekki að lýsá. Einnig 
Búdda var þögull þegar hann var spurður um 
hinn innsta leyndardóm nirvana. Þegar Pílatus 
spurði Krist um eðli sannleikans, var honum 
engu svarað. — Og Lao Tze tekur sömu afstöðu: 
„Það Tao („lög himinsins“) sem menn eiga orð 
til yfir, er ekki hið sanna Tao.“ 

Hinn ótakmarkaða guð er hægt að skynja 
með dýpstu vitund manna, en honum verður 
ekki lýst með orðum, sem skynsemin hefur 
skapað. En hinn ótakmarkaði guðdómur birt- 
ist einnig út á við í takmörkuðu gervi — Isvara. 
Hann er persónulegur guð, sem vakir yfir ver- 
öldinni og tekur þátt í lífi hvers manns og í bar- 
áttunni milli hins góða og vonda án þess þó að 
klippa vængi sálarinnar með því að ræna hana 
frelsi sínu. Hann er guð sköpunarinnar. Andi 

hans birtist sem neisti, sem hinn innsti kjarni 
alls hins skapaða. Þessi neisti stendur á bak við 
alla þróun. Takmark hans er að lyfta veröld- 
inni upp til guðs og gera hana fullkomna eins 
og sjálfan guðdóminn. Isvara, hinn persónu- 
legi guð, er mönnum því fyrst og fremst kenn- 
ari, sem leiðir þá til sín. Sem slíkur fæðist hann 
milljón sinnum í öllum veröldum og skapar 
nýjar andlegar stefnur og strauma til að mæta 
þörfum hvers tíma og leiða þróunina. Hann 
veður elda þjáninganna á jörðinni. Hann vak- 
ir yfir og leiðbeinir hverjum manni og öllum 
heimL Hann birtist sem vaxtarbroddur mann- 
kynsins á hverjum tíma, og hann hvílist. — 
Þessar eru hinar fjórar hliðar guðs sem fræð- 
ara. En hann er meira en allt þetta. Hann kem- 
ur ekki aðeins til mannsins utan að, hann kem- 
ur einnig til hans innan að, því að hann sjálfur 
er kjami hvers manns. Þegar maðurinn hefúr 
„þvegið fætur sína í blóði hjartans“, drukkið 
bikar myrkursins og vaðið elda þjáninganna, 
um miðnætti sálarinnar, þegar nóttin er svört- 
ust og líf manns virðist glatað og vonlaust, opn- 
ast hlið sálarinnar og ljós skilnings og samúð- 
ar tekur að flæða um vitundina, og hinn innri 

veruleiki, sjálfið er skynjað. Þanhig rís andi 
lífsins og komandi hamingja úr gröf dauðans og 
þjáninganna. Við deyjum til þess að lifa. 

Jól heiðingjans og kristinna manna eru dul- 
búið tákn þessa sama boðskapar og hér er sett- 
ur fram í Bagavad Gita. Arjuna, tákn hinnar 
leitandi sálar, stendur á vígvellinum andspæn- 
is fylkingum myrkranna. Hann lætur bugast. 
Það ástandh ans er tákn miðnættisins á þroska- 
ferli mannsins og einmitt þá tékur vagnstjór- 
inn, sá er taumunum heldur, guðinn Krisna, til 
máls. Hann er tákh hins innra veruleika manns- 
ins — atma. 

Þannig kennir höfundur Bagavad Gita, að 
hinn ótakmarkaði guðdómur birtist' sem tak- 
markaður persónulegur guð, sem er hið virka 
afl sköpunarinnar og leiðir þróunina til full- 
komnunar. Þannig sameinar Bagavad Gita líkt 
og önnur indversk heimspeki, guðstrú og al- 
gyðistrú. 

Þær skoðanir, sem höfundur Bagavad Gita 
setur fram um veröldina, eru samhljóða eldri 
heimspeki, indverskri. Maya, veröldin, er ekki 
heimsblekking eins og Schopenhauer heldur 
fram. Veröldin er líkami guðs og andi hans er 
aldrei án líkama. Hvort tveggja er því jafnraun- 

verulegt. Aðeins líkaminn (veröldin) er sífelld- 
pi breytingum háður, fæðingu og dauða, þró- 
un og hnignun. Sálin aftur á móti er óumbreyt- 
anleg. Mannssálin (atman) er hliðstæð sjálfum 
guðdóminum. En maðurinn veit það eigi fyrr en 
hann hef ur farið í gegnum hin fimm þróunarstig 
tilverunnar, „ef ni — líf—hvatir — skynsemi — 
innsæi (ananda).“ Maðurinn stendur á hinu 
f jórða þessara stiga, stigi skynseminnar. Hann 
þekkir þess vegna efni, líf, hvatir og skyn- 
semi, en hann skynjar ekki það sem fyrir of- 
an hann liggur. Maðkurinn í moldinni getur 

t.. d. ekki skynjað manninn sem mann. Jafn- 
vel ekki þó hann sé tekinn í lófa manns eða 
ti’oðinn undir hæl hans. Maðkurinn skynjar 
það eitt sem liggur á hans þróunarstigi eða þar 
fyrir neðan. Hann skynjar efni og líf. Dýr sem 
stendur á hinu þriðja stigi, stigi hvatanna, 
skynjar heim efnis, lífs og hvata. Svið skynsem- 
innar er því lokuð bók. Þess vegna getur það 
ekki skiHð manninn, sem vitsmunaveru. Það 
getur aðeins skynjað manninn sem dýr. Mað- 
urinn á sama hátt getur ekki skilið guðdóm- 
inn nema sem mann —- í gervi persónulegs 
guðs með mannlegum eiginleikum í. stækkaðri 
mynd. Fyrst þegar innsæisvitund mannsins er 



fullþroskuð og hann hefur lyft sér upp yfir 
stig skynseminnar, getur hann skilið það, sem 
er ofar skynseminni, guðdóminn. Maðurinn á 
stigi skynseminnar lítur á sig sem „kórónu 
sköpunarinnar“, aðeins vegna þess að hann á 
sama hátt og maðkurinn og dýrið getur ekki 
skynjað neitt, sem fyrir ofan hann liggur og 
er honum æðra. Ekki er þó með þessu átt við, 
að skynsemin líði undir lok, þegar hinu fimmta 
stigi þessarar þróunar ei' náð. Hvert þróunar- 
stig sem maðurinn hefur áður gengið í gegn- 
um, heldur áfram að lifa með honum og vera 
hluti hans. Þróunarstigin þrjú, sem maðurínn 
hefur yfirgefið (efni, líf og hvatir) hafa ekki 
horfið, heldur eru þau þættir sem hann er of- 
inn úr. Efni hverfur að sjálfsögðu ekki, þó að 
stigi hins meðvitaða lifs sé náð. Efni og Iíf 
halda áfram þegar upp á stig hvatanna er 
komið. Efni, líf og hvatir líða ekki undir lok 
á stigi skynseminnar. — í aftureldingu hins 
nýja dags hinnar æðri vitundar hverfur skyn- 
semin ekki heldur, en hún missir aðeins ljóma 
sinn líkt og morgunstjörnur við sólarupprás. 

Bagavad Gita heldur því þess vegna ekki 
fram, að menn stuðli að þroska sínum með 
því að afneita skynseminni. Þvert á móti er 

augljóst, að vöxtur hennar er skilyrði fyrir 
frekari þróun, því áður en skynsemin nær 
fullum þroska getur hin nýja vitund ekki birzt. 

I stað hinnar neikvæðu baráttu gegn skyn- 
seminni og „manneðlinu" kennir Bagavad Gita 
þrjár leiðir til að komast upp til hins fimmta 
stigs og öðlast þar með fullkomið frelsi, þar 
sem allir hlutir eiga þar upptök sín og er á 
vissan hátt stjóirnað þaðan. Þessar leiðir eru 
karma-yoga, leið starfsins, leið hins fullkomna 
verknaðar; jnana-yoga, leið vizkunnar og bakti- 
yoga, leið fórnarinnar, kærleikans og tráar- 
innar. 

En þessar þrjár leiðir liggja þó allar að sömu 
vegamótum og sameinast þar — áður en lagt 
er út á hina nýju braut mannlegrar fullkomn- 
unar. Aður en komið er að þessum vegamót- 
um, sjá þeir, sém fara leið karmayoga, guð sem 
guð hins eilífa réttlætis. Þeir, sem fara leið 
jííana-yoga, sjá hann sem ljós heimsins, sem 
útrýmir myrkri og villu fáfræðinnar. Og þeir, 
sem fara leið bakti-yoga, sjá hann í líki eil- 
ífrar mildi og fegurðar. Þegar komið er að véga- 
mótunum, sést, að allt þetta er eitt. 

Stríðsmaðurinn Arjuna fer leið karma-yoga. 
Guðinn ségir honum að hætta áhyggjum sín- 

um og hugarvíli en ganga öruggur fram á víg- 
völlinn og ber jast. 

Hér eigum við aftur erfitt með að meðtaka 
boðskap Bagavad Gita, vegna hinnar tvöföldu 
merkingar þessarar framsetningar. — Geta 
manndráp verið í samræmi við karma-yoga? 
Þau eru andstæð allri indverskri heimspeki og 
raunar Bagavad Gita líka, ef hún er réttilega 
skilin, (eins og ljóslega má sjá á 7. og 12. kafla 
hennar t. d. —). Bagavad Gita er, eins og áður 
er frá skýrt, kafli í Mahabarata, sem. margir 
telja fyrirmynd Hómerskvæða, m. a. vegna 
þess að hún fjallar um sams konar efni og hið 
gríska skáldverk. Það er ekki ólíklegt, að. 
upprunalega hafi í Mahabarata aðeins verið 
til vísir þessa samtals stríðskappans og guðs- 
ins. Auðvitað hefur „Hómer“ Mahabarata teflt 
guðinum fram á sjónarsviðið eingöngu til að 
telja kjark í bardagamanninn og hvetja hann 
til hreystilegrar framgöngu að hætti berserkja. 
Slíkt ér í fyllsta samræmi við hetjukvæði í 
fornum sið. Líklegt má teljast, að þegar þetta 
yrkisefni berst í hendur hins sanna heimspek- 
ings hafi hann endurritað og aukið þetta sam- 
tal og notað hið gamla gervi þess til að túlka 
heimspeki sína þar ýmist beint eða á táknræn- 

an hátt. Hann getur ekki eða vill ekki af ástæð- 
um, sem raktar eru hér að framan, fella riiður 
hinn gamla texta um guðinn og stríðshetjuna, 
vegna þess að hann var öllum ráðamönnum, 
höfðingjum og alþýðu einkar kær. En þó að 
heimspekiskáldið geti ekki eða vilji ekki fella 
hinn gamla texta niður, breytir það honum í 
líkingamál, þannig að hann geti einnig túlkað 
hina fornu og djúpu speki, sem er hinn rauði 
þráður í lífi og kenningu hinna miklu fræðara 
upanishadanna, yogaheimspekinnar og búdd- 
anna. Þegar við höfum þessa erfiðleika skálds- 
ins í huga, skiljum við betur hina sönnu merk- 
ingu þessara orða og um leið boðskap Bagavad 
Gita í sambandi við karma-yoga, leið starfsins. 

Orrustuvöllurinn táknar mannssálina og uni 
leið athafnir manna, veröldina, lífsbaráttuna. 
Hið raunverulega vandamál, sem fyrir skáld- 
inu vakir, er þetta: Eigum við að taka þátt í 
þessu stríði, sem nefnt er lífsbarátta ? Eða eig- 
um við að afneita heiminum og gerast einsetu- 
menn, til þess að við flækjumst ekki í athöfn- 
um, sem síðar samkvæmt karma-lögmálinu 
leiða til nýrrar fæðingar og nýrrar þjáningar, 
sem bindur okkur við hjól veraldarinnar ? Eða 
getum við Iifað í þessum heimi venjulegu lífi 

og tilheyrt mannfélaginu og samt náð því 
marki, sem er tilgangur allrar þróunar? Höf- 
undur Bagavad Gita afneitar leið einsetu- 
mannsins. Menn eiga að lifa í samfélagi við 
aðra menn og taka fullan þátt í lífsbaráttunni. 
— Og nú tekur guðinn Krisna að kenna Arjuna, 
hvernig hann geti tekið þátt í þessari baráttu 
án þess þó að verðá fórnardýr hins neikvæða 
karma. — Arjuna. verður að forðast hið ranga 
og vinna hið rétta og framkvæma það á full- 
kominn hátt. 

Þjáning fylgir alltaf illum verkum, orðum og 
hugsunum. Þeim mönnum, sem taka fyrstu 
kafla samtalsins milli Krisna og Arjuna bók- 
stafléga, má í þessu sambandi bendá á, að með 
því að berjast við frændur sína og vega þá, 
ynni Arjúna hin vérstu verk. Hann tæki með 
því aðeins þátt í hégómlegri valdabaráttu og 
tefldi fram þúsundum manna til þessa fánýta 
leiks konunganna. Skylda Arjuna væri sam- 
kvæmt hinu sanna karmá-yoga að ganga yfir 
til fjandmánna sinna og leita friðar, og ef það 
tækist ekki falla þá heldur sjálfur frá valda- 
baráttunni eða jafnvel í hendur óvina sinna 
en verða váldur að stríði, sem géra mundi þús- 
undir manna örkumla beiningamenn og verða 

þess valdandi, að þúsundir ekkna yrðu brennd- 
ar lifandi með líkum manna sinna, svo sem 
siður var á þeirri tíð. 

Að leggja bókstaflega merkingu í þessa káfla 
er því augljóslega í beinni mótsögn við kenn- 
inguna um karma-yoga og allan anda bókar- 
innar yfirleitt, ekki sízt kenningar hennar um 
bakti. 

Öllum illum verkum fylgir þjáning. Góðum 
verkum fylgir hamingja. Þó eru þau sjaldan 
unnin án einhverra eigingjarnra hvata éða von- 
ar um endurgjald í einhverri mynd. Þess vegiia 
binda þau manninn líka við hina lægri tilveru 
jafnvel þó að þaú skapi mönnum hamingju. 
Góð verk verður að vihna á fullkominn hátt, 
ekki í eigingjömum tilgangi hé í von um end- 
urgjald; Krisna kennir Arjuna að sétja traust 
sitt á guð og vinna honum öll verk sín og gefa 
honum þannig dýrðina. • 

Þéir, sem vinna góð verk í nafni guðs og 
fela honum allt líf sitt og allan vanda sinn, 
þroska skjótt með sér hæfileika til að rísa upp 
yfir hrauhhóla skynsemi og hégóniadýrðár — 
upp til útsýnis og heiðríkju fjallsins. 

0nnur leið, sem Bagavad Gita kennir, að 
liggi til þessa takmarks, er leið vísdómsins, 

jflana-yoga. — Ekki svo að skilja, að skáldið 

haldi, að mönnum sé nóg að afla sér fróðleiks 

* 

eða þekkingar frá öðrum mönnum. Hún er 
ekki heldur fólgin í rökfræðilegum niðurstöð- 
um. Hún er ekki sama og vísindi. Allt þetta er 
talið þroska mannsins nauðsynlegt. En það er 
ekki sáv ísdómur, sem höfundur Bagavad Gita 
á við. Sá, sem f er þessa leið, þarf aðeins að verða 
það, sem hann er og hefur alltaf verið! Hinn 
fullkomni vísdómur, sem gerir hann frjálsan 
býr og hefur alltaf búið með honum, getur því 
ekki vaxið eða þróazt eins og þekking, sem 
menn afla sér úr bókum. Hann hefur alltaf ver- 
ið fullkominn. Það, sem virðist vöxtur hans 
eða þróun, er aðeins birting hans í æ ríkari 
mæli líkt og svið, sem birtist, þegar tjaldið er 
dregið frá, eða eins og ljós, sem fellur hægt 
inn í myrka stofu, þegar dyrum er lokið upp. 

Tjaldið, sem liggur milli hugans og þessa 
djúpá, en dulda vísdóms, er ofið þráðum skyn- 
færa, hvata og tilfinninga, sem skapa hug- 
myndirnar um ég og mitt. Þær hugmyndir 
vekja síngirni einstaklingsins ög ágimd hans 
og hann fær þannig löngun til að ná undir sig 
öllum þeim hlutum, sem hann gimist. Þetta 

verður aftur orsök árekstra hans við aðra 
menn, sem einnig keppa eftir sömu gæðum. 
Þegar hann er svo hindraður í að fá það, sem 
hugur hans girnist, vaknar reiði hans og hat- 
ur, öfund og afbrýðissemi. Þessar kenndir hans 
verða að sjálf sögðu til þess, að skilningur hans 
myrkvas;t og hann fer villur vega. Þannig miss- 
ir hann hina andlegu sýn sína, sem greinir milli 
hins rétta og hins ranga. Þegar svo er komið, 
hlýtur hann að vinna verk í blindni sinni, sem 
kalla yfir hann þjáningu og auðnuleysi. 

Þetta er það, sem átt er við, þegar sagt er, áð 
fáfræðin sé orsök allra yfirsjóna og a Us gæfu- 
leysis. — En þessi f áfræði er ekki sama og skort- 
ur skólamenntunar eða fróðleiks og þekking- 
ar í venjulegri merkingu þeirra orða. Fáfræði 
merkir hér skort hins sanna vísdóms, sjálfs- 
þekkingar. 

Þessi aðskihiaður mannsins við hinn sanna 
anda sinn (sjálfið) er aðeins stundarfyrirbrigði 
skapað af sérstökum aðstæðum í heimi hverful- 
leikans. Bagavad Gita bendir á sömu leið og 
yoga-heimspekin til að sigrast á þessum að- 
stæðmn og lyfta skýlu fáfræðinnar af augum 
hinnar æðstu vizku. 

Maðurinn þekkir aðeins yfirborð vitundar 
sinnar. Takmark jíxana-yoga er að þekkja hana 
alla. 

Þriðja leiðin, sem kennd er í Bagavad Gita 
er leið hjartans og dýrkun fegurðarinnar. — 
Sú leið er á sanskrít kölluð bakti. Það er dreg- 
ið af rótinni bhmj, að þjóna. Þjónusta við guð- 
dóminn eins og hann birtist okkur í náttúr- 
unni, mönnum og dýrum er kjarni þess. Þessi 
þjónusta er baktanum ekki hörð skylda, sem 
hann gegnir af ótta eða af metorðagimd í von 
um endurgjald. — Hún er honum eðlileg og 
ljúf, sjálfsögð og óhjákvæmileg athöfn vegná 
þess hjarta, sem undir slær. — Hún birtist í 
ást móður til bams síns. Mannvinir éins og 
Flörence Nightingale eru ímynd hennar. — Og 
hún birtist í starfi hins sanna listamanns, Móð- 
irin, mannvinurinn og listamaðurinn vinna 
ekki verk sín vegná harðrar skyldu, sem á þeim 
hvílir eða í von um endurgjald. Að baki þeirra 
er dularfullt voldugt afl, sem höfundur Baga- 
vad Gita kallar guð kærleikans. Þeir sem beina 
bænum sínum, lífi sínu og sál sinni til þessa 
máttar, hvort sem þeir vita það eins og trú- 
maðurinn eða vita það ekki eins og listamað- 
urinn, iðka hið sanna bakti og komast örugg- 

lega á þann hátt að sama marki og þeir, sem 
halda jnaná marga (leið þekkingarinnar) eða 
karma-yoga (leið starfsins). 

Hver þessara þriggja leiða er farin, er mönn- 
um í sjálfvald sett, — þó að hin síðastnefnda 
sé talin öruggust og beri skjótast ávöxt. — 
Annars verða menn að lifa lífi sínu eins og 
þeim sjálfum sýnist og þeir hafa bezt vit á. 

Þegar guðinn Krisna hefur upplýst Arjuna 
um eðli þessa lífs og sagt honum frá þeim leið- 
um, sem hann veit liggja til æðri tilveru, býð- 
ur hann honum að ganga út í lífið og bar- 
áttu þess . . . og gera það, sem honum sjálfum 
sýnist. 

Bagavad Gita lætur það vera síðasta orð 
guðs til mannsins. 

Guðdómurinn annast uppeldi mannsins með 
nærgætni og vizku hins mikla sálfræðings. 
Hann ætlast til, að maðurinn gegni hinu góða,. 
en gætir þess um leið vandlega að ræna mann- 
inn aldrei sjálfri líftaug þróunar sinnar, frels- 
inu. 

